බටපොල - තිලකපුරදී යතුරුපැදියක් සහ ජීප් රථයක් එකිනෙක ගැටීමෙන් සිදුවූ අනතුරකින් යතුරුපැදිකරු මියගොස් තිබෙනවා.ඊයේ රාත්‍රියේ අනතුර සිදුකළ ජීප් රථය පලාගොස් ඇති අතර, අනතුරුව එය තල්ගස්වල ප්‍රදේශයේ දමාගොස් තිබියදී සොයාගත් බවයි පොලීසිය ප්‍රකාශ කළේ.බෙන්තොට ප්‍රදේශයේ පදිංචි පශු වෛද්‍යවරයෙකු අනතුර සිදුවන අවස්ථාවේ ජීප් රථය ධාවනය කර ඇති අතර, එහි තවත් පුද්ගලයන් තුන්දෙනෙකු ගමන් කර තිබෙනවා.සැකකරු අත්අඩංගුවට ගන්නා ලෙස ඉල්ලා ප්‍රදේශවාසීන් විරෝධතාවක ද නිරතවූ අතර, පසුව අදාළ පශු වෛද්‍යවරයා පොලීසිය අත්අඩංගුවට ගත්තා.